section_heading: Strojne škare
paragraph_text: Strojne škare ili paralelne škare mogu rezati limove duljine do 6 metara i debljine do 25 milimetara. Sastoje se od postolja, stola s nepokretnom oštricom i pokretnog nosača oštrice (s gornje strane). Pokretni nosač oštrice pokreće se pomoću poluga i dva ekscentra, čvrsto vezanih na zajedničkom vratilu kojega pokreće elektromotor. Gibanje pokretnog nosača oštrice omogućavaju vodilice. Lim se gura po ploči za oslanjanje sve do graničnika, koji regulira širinu rezanja, a nalazi se na zadnjem dijelu stroja. Pritiskivač se spušta i blokira lim uzduž ravnine rezanja. Nož se spušta i vrši rezanje uključivanjem papučice.